als_Latn dik_Latn sag_Latn
E drejta per propozimin e kryetarit të kuvendit është kthyer në një “mollë sherri” mes bllokut opozitar LDK-AAK-Nisma dhe Partisë Demokratike të Kosovës, në seancën e parë konstituive në parlament, të drejtuar nga deputetja më e vjetër nga radhët e PDK-se, Flora Brovina. Pas betimit të 120 parlamentareve të rinj, deputetja e LDK-së, Vjosa Osmani i ka kërkuar kryetares Brovina, që të respektojë vendimin e kryesisë së kuvendit që i jep të drejtë bllokut opozitar. Në emër të këtij koalicioni, ajo propozoi Isa Mustafën si kandidat për kryetar kuvendi. Por në emër të grupit parlamentar të PDK-së, Hajredin Kuçi tha se në mungesë të konsensusit se kujt i takon e drejta për të propozuar i pari kandidaturën për kreun e kuvendit, kërkoi që çështja të dërgohet në kushtetuese. Pas kësaj, deputetët e PDK-së kanë lënë seancën. Megjithë insistimet e LDK-së, drejtuesja e Kuvendit Brovina propozoi pezullim, pasi kërkon këshillë juridike se si duhet të operohet më tej. Ne mungese te deputeteve ne sallën e Kuvendit, ku ishin te pranishëm vetëm 47 nga radhët e PDK-se nga 120 gjithsej.
als_Latn